Eech zu Koler

D'Eech zu Koler ass eng Summereech (Quercus robur; chêne pédonculé; Stieleiche) déi am Flouer Ierwebësch resp. Buchholz am Oste vu Koler an der Gemeng Garnech steet.

Wéinst hirem aussergewéinleche Stamm, dee sech an enger Héicht vun 1,50 m a véier Niewestämm opdeelt, déi bis 35 m eropgewuess sinn, zielt d'Eech zënter 1981 zu de bemierkenswäerte Beem zu Lëtzebuerg.

 Lokalisatioun 
D'Eech ass e bësse ‘verstoppt, matzen an engem Bësch.

De Bam fënnt ee wann een zu Koler d'Strooss op Garnech (Rue de Garnich) erop fiert. Nom Ausgank vu Koler hëlt een, ongeféier op hallwer Héicht vum Hank, deen drëtte goudronéierte Feldwee op der lénkser Säit. Do wou de Makadamm ophält geet et zu Fouss weider, laanscht de Bëschrand, bis de Wee an de Bësch eraféiert. De Wee dréint do no riets a gëtt dann e schmuele Pad dee queesch duerch de Bësch féiert. No zirka 100 m am Bësch fält dann op der lénkser Säit, zirka 20 m vum Pad ewech, déi gesichten Eech duerch hire mächtegen, a véier gedeelte Stamm op. Ronn 50 m hanner der Eech féiert de Pad op eng Wiss, déi op béide Säite vum Bësch encadréiert ass.

 Entwécklung vum Bam 
D'Kroun vum Bam ass wéineg an d'Breet entwéckelt, wat drop zeréckzeféieren ass, datt s'an engem dichte Bestand gewuess ass. Hiren Alter kann op tëscht 290 an 340 Joer geschat ginn(Stand 2024)Administration des eaux et forêts, 1981: « son âge est estimé entre 250 et 300 ans ».
+Ongeféier Moosse vum Bam (m)Joerop Broschthéicht gemooss19804,801,5333,00≈20005,081,6235,00
Domat ass d'Eech vu Koler déi 7-déckst EechAdministration des eaux et forêts, 1981 an den 20-déckste BamAdministration des eaux et forêts, 1981 zu Lëtzebuerg.

 Quellen
Sinner, J. et al., 2002. Les arbres remarquables. Administration des eaux et forêts. Musée national d'histoire naturelle. 255 S. (Cf. S. 38-39, Text a Foto). 
Administration des eaux et forêts, 1981. Arbres remarquables du Grand-Duché de Luxembourg. Imprimerie Saint-Paul, 167 S. (Cf. S. 18-19, Foto an Text).

 Kuckt och
Bemierkenswäert Beem zu Lëtzebuerg

 Um Spaweck 

Eech Koler
Kategorie:Gemeng Garnech